นักท่องเที่ยวเข้าประเทศสูงกว่า 5 แสนคน เกินเป้าหมาย
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยถึงสถิติจำนวนนักท่องเที่ยวต่างชาติเข้าประเทศไทย ซึ่งได้มีการรวบรวมข้อมูลจากสำนักงานตรวจคนเข้าเมือง และระบบ Thailand Pass พบว่ามีนักท่องเที่ยวเดินทางเข้าไทยช่วง 5 เดือนแรก ตั้งแต่วันที่ 1 มกราคม-31 พฤษภาคม 2565 จำนวนรวม 1,336,068 คน โดยเป็นนักท่องเที่ยวจากประเทศ อินเดีย 123,606 คน รองลงมาคือ สหราชอาณาจักร 96,323 คน  มาเลเซีย 78,523 คน เยอรมนี 77,707 คน และสหรัฐ 72,482 คน ซึ่งหลังรัฐบาลผ่อนคลายมาตรการเดินทางเข้าราชอาณาจักร ยกเลิกระบบ Test &amp; Go มีผลตั้งแต่วันที่ 1 พฤษภาคมที่ผ่านมา พบว่ามีนักท่องเที่ยวต่างชาติเดินทางเข้าประเทศไทยรวม 532,177 คน ถือว่าสูงกว่าเป้าหมายที่ ททท.ตั้งไว้ว่าจะมียอดเดินทางเข้ามา 5 แสนคนในเดือนพฤษภาคมอย่างไรก็ตาม ในช่วง 5 เดือนแรกของปีนี้ มีนักท่องเที่ยวต่างชาติเดินทางเข้าไทยแล้วกว่า 1.3 ล้านคน หากในช่วง 4 เดือนที่เหลือของโลว์ซีซัน ตั้งแต่เดือนมิถุนายน-กันยายนนี้ ได้อีกเดือนละ 5 แสนคน ก็จะมีนักท่องเที่ยวต่างชาติเพิ่มเป็น 3 ล้านคน ซึ่งหากในช่วงไฮซีซันปลายปีนี้ ตั้งแต่เดือนตุลาคม-ธันวาคม ได้อีกเดือนละไม่น้อยกว่า  1 ล้านคน โอกาสที่จะมีนักท่องเที่ยวต่างชาติตลอดปี 2565 เป็นไปตามเป้าหมาย 7-10 ล้านคนของนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬาอย่างแน่นอน